Narodna skupština
20071004

Dame i gospodo poslanici, evo zašto mi tvrdimo da se u Srbiji vrši tribunalizacija srpskog pravosuđa. Ne znam da li se sećate kada je počelo suđenje Jovu Đogu i ostalima koji su navodno jataci generala Mladića, tako ste ih vi nazvali nesvesni koliko lepo u srpskom narodu znači biti jatak, jer su uvek junaci imali jatake. Kada je bila zatvorena sednica i kada su sve televizije snimale kada su gospodin Jovo Đogo i ostali optuženi izišli iz sudnice, a suđenje nije ni počelo, zato što je na zatvorenoj sednici pored advokata i Nataše Kandić, i još jednog predstavnika iz Fonda za humanitarno pravo, potpuno mimo zakona, sedeo istražitelj Haškog tribunala. Kada su to ljudi primetili, naravno da nisu prihvatili da učestvuju u toj farsi, jer sudsko veće i predsednik sudskog veća, ministar Petrović nije umeo da im objasni kako to na zatvorenoj sednici ima pravo da sedi, sednica zatvorena za javnost, predstavnik Haškog tribunala.